Diari Oficial de la Generalitat Valenciana


Sumari del DOGV 4456, del 10-03-2003 (2003/2769)

ACORD de 4 de març de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial de València.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/2769


Data del document
:   04-03-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * administració local
    * expropiació

ACORD de 4 de març de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial de València. [2003/2769]
  
El Consell de la Generalitat, en la reunió del dia 4 de març de 2003, va adoptar l'acord següent:
  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de millora d'intersecció per seguretat vial: glorieta en el punt quilomètric 16,148 DL-292 Burjassot a Torres Torres (S-366).
  
Esta declaració d'urgent ocupació es justifica per les següents raons:
  
L'obra de millora d'intersecció per seguretat vial: glorieta en el punt quilomètric 16,984 CK-136 Burjassot a Torres Torres (S-366) ha de dur-se a terme amb celeritat ja que la intersecció de la carretera VP-6044 (CV-310) amb motiu de l'increment de trànsit crea problemes de seguretat vial, perquè en els girs de trànsit procedent o cap a la urbanització Mont-Ros han de creuar les dues adreces de la via principal, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Decret de la Presidència de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de Govern Valencià, i a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial de València per a l'execució del projecte de millora d'intersecció per seguretat vial: glorieta en el punt quilomètric 16,176 JT-544 Burjassot a Torres Torres (S-366).
  
Relació de béns afectats:
  
Finca 1.
  
Naturalesa: sòl urbà.
  
Ref. cadastral: 0309904.
  
Terme: Nàquera.
  
Nom i cognoms: Ajuntament de Nàquera.
  
Domicili: Plaça de l'Ajuntament, 1 - 46898 Nàquera.
  
m²: 5.
  
Finca 2.
  
Naturalesa: sòl urbà.
  
Ref. cadastral: 0309905.
  
Terme: Nàquera.
  
Nom i cognoms: Ajuntament de Nàquera.
  
Domicili: Plaça de l'Ajuntament, 1 - 46365 Nàquera.
  
m²: 154.
  
Finca 3.
  
Naturalesa: sòl urbà.
  
Ref. cadastral: 0411617.
  
Terme: Nàquera.
  
Nom i cognoms: senyor Daniel Hernández Sáiz.
  
Domicili: Grup Sant Rafel, 20-1r - 46721 Tavernes Blanques.
  
m²: 48.
  
Finca 4.
  
Naturalesa: sòl urbà.
  
Ref. cadastral: 0411414.
  
Terme: Nàquera.
  
Nom i cognoms: senyor José Manuel Iralde Ventura.
  
Domicili: C/ Mig, 4-1r - 46666 Bonrepòs i Mirambell.
  
m²: 36.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els següents recursos:
  
a) Recurs potestatiu de reposició davant del Consell de la Generalitat, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 4 de març de 2003
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO